Echipa de robotică "AI Citizens" de la Colegiul "Alexandru Ioan Cuza" din Focşani va participa la Campionatul Mondial de Robotică care va avea loc în Statele Unite ale Americii, la Houston, între 14 și 24 aprilie.
Consiliul Local a aprobat, astăzi, alocarea sumei de 160.000 de lei care va asigura deplasarea, dar şi achiziţia componentelor necesare pentru roboţii pe care echipa îi va prezenta. De asemenea, Consiliul Județean a alocat peste 70.000 de lei pentru participarea elevilor focşăneni la competiţia mondială de la Houston.
Echipa de robotică "AI Citizens" de la Colegiul Cuza din Focşani este singura din ţară calificată la această competiție, unde se va întrece cu peste 200 de echipe din întreaga lume.
Cei 12 elevi care vor reprezenta România sunt coordonați de profesorul Tiberiu Oprea.
(Radio Iași/FOTO – Comunicat de presă al CJ Vrancea, transmis redacției)